Fullbókað er nú í Laugavegshlaupið 2020 og hefur skráningu því verið lokað . Að þessu sinni seldist upp í hlaupið á innan við þremur klukkustundum . Ekki verður boðið uppá skráningu á biðlista . Fyrirkomulagið er þannig að yfirbókað er í hlaupið því vitað er samkvæmt reynslu síðustu ára að hluti af skráðum þátttakendum þarf að hætta við og er gert ráð fyrir því bæði í verðinu og skipulaginu . Þeim sem ekki náðu að skrá sig í ár er bent á að Laugavegshlaupið 2021 fer fram laugardaginn 17. júlí og hefst skráning í janúar 2021 . Hlauparar frá 35 löndum víðsvegar um heiminn eru skráðir til þátttöku , 72% Íslendingar og 28% frá öðrum löndum . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .